Cuneiform Tablet POAT 21 (L29 577)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-ḫu-wa-qar-ma a-na šu-bé-lim ù a-mur-DINGIR qí-bi-ma a-na šu-bé-lim qí-bi-ma 7 ma-na 18 GÍN KÙ.BABBAR ṣa-ru-pá-am a-ma-kam a-na a-mur-DINGIR šu-qú-ul a-ḫi a-ta a-ma-kam KÙ.BABBAR-pí a-ma-kam dí-šu-um <big_gap> lá i-sà-ḫu-ur-ma li-bu-šu lá i-ma-ra-aṣ a-ma-kam 1 ma-na KÙ.BABBAR me-eḫ-ra-tim dí-šu-um a-na-ku i wa-aḫ-šu-ša-na i ba-áb-tí-šu a-lá-qé-ma ú-šé-ba-lá-kum 4 ma-na KÙ.BABBAR šál-ma-a-šur ub-lá-kum 1 ma-na 16 GÍN KÙ.BABBAR ší-im be-er-dim tal-qé 18 GÍN KÙ.BABBAR kà-ni-ší-ú i-dí-nu-ni-kum um-ma a-na-ku-ma pì-ri-kà-ni ša-am-ma šé-bi₄-lam šu-ma pì-ri-kà-ni lá taš-am KÙ.BABBAR ma-li-ma dí-šu-um šu-ma ší-ma-am taš-am a-na ṣí-ib-tim li-qé-ma dí-šu-um a-dí 5 u₄-me KÙ.BABBAR ú-šé-ba-lá-kum